चार दिनों से नहीं आया पानी शिकायत के बाद भेजे टैंकर
पेयजल संकट: सलाटवाड़ा की महिलाओं ने बताई परेशानी, परिषद ने वार्ड 6 और फौज का बड़ला क्षेत्रों में पहुंचाए टैंकर
भास्कर संवाददाता | डूंगरपुर
शहरमें सप्लाई सुधार के लिए चल रहे 8 करोड़ के प्रोजेक्ट के कारण पेयजल नहीं मिल रहा है। पिछले 4 दिनों से पानी नहीं मिलने के कारण परेशान हुई महिलाएं सभापति के घर पहुंची तो उधर, उनके घरों तक टैंकर से सप्लाई शुरू करा दी गई।
शहर के वार्ड 6 में 21 दिसंबर के बाद से पानी की सप्लाई पर्याप्त मात्रा में नहीं हो पा रही है। महिलाएं इतनी परेशान हो चुकी थी कि सुबह सभापति केके गुप्ता के घर पहुंच गई। सभापति ने जलदाय विभाग के एईएन जेईएन को भी बुलवाया। इधर, फौज का बड़ला वार्ड नं. 6 में दिनभर टैंकर से पानी की सप्लाई नगर परिषद के खर्च से की गई। साथ ही विभाग को वार्ड न. 6 में तीन हैंडपंप तत्काल ठीक कराने परिषद के ठेकेदार को तीन नए हैंडपंप खोदने के निर्देश दिए।
अधिकारियों ने बताया कि तड़के टंकी भरते समय अचानक ज्वॉइंट खुल जाने से सप्लाई नहीं दी जा सकी। महिलाओं ने कहा कि हम पिछले एक साल से परेशान है। एईएन ने बताया कि फरवरी तक शहर में 8 करोड़ के प्रोजेक्ट के पूरे होने के बाद समस्याएं नहीं आएंगी। कई लोगों ने पुरानी लाइन के नीचे से सीधे गलत कनेक्शन ले रखे है। ऐसे में जो टंकी साढ़े चार घंटे में भरती है वह 9 घंटे में भरती है। जो पानी सप्लाई किया जाता है वह निचले क्षेत्रों में जल्दी और ज्यादा देर तक मिलता है और टंकी के बराबर ऊंचाई वाले घरों में यह समस्या पेश रही है।
राशनडीलर बेच देता है गेहूं
महिलाओंने सभापति से शिकायत की गई उनके क्षेत्र का राशन डीलर काला खराब हो चुका गेहूं उन्हें बेच रहा है। विरोध करने पर उन्हें फटकार दिया जाता है। कई बार उन्हें प्रलोभन भी दिया जाता है कि प्रति किलो दो रुपए की जगह 12 रुपए मिल जाएंगे। रसाई गैस की समस्या भी महिलाओं ने रखी। इस पर सभापति ने डीएसओ को फोन पर डीलर के खिलाफ कार्रवाई करने को कहा।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva